b'\n_START_ARTICLE_\nCyklamat\n_START_PARAGRAPH_\nCyklamat eller cyclamat er et kunstigt fremstillet s\xc3\xb8demiddel, som er svagere end sakkarin. Det bruges is\xc3\xa6r til levnedsmidler med reduceret fysiologisk br\xc3\xa6ndv\xc3\xa6rdi._NEWLINE_Cyklamat forekommer som hvide, lugtl\xc3\xb8se krystaller med en s\xc3\xb8dmegrad p\xc3\xa5 35 gange s\xc3\xb8dmen af husholdnings-sukker (saccharose). Cyklamat kan optages af den menneskelige organisme i varierende grad, men kan dog ikke forbr\xc3\xa6ndes. Derfor regnes cyklamat til s\xc3\xb8destoffer._NEWLINE_Det varmestabile cyklamat \xc3\xb8ger virkningen af andre s\xc3\xb8demidler og sukkererstatninger og bliver derfor ofte brugt i kombination med andre stoffer. F\xc3\xb8devareindustrien bruger det som s\xc3\xb8destof i energireducerede eller sukker-fri f\xc3\xb8devarer. Det findes ogs\xc3\xa5 i detailhandelen med henblik p\xc3\xa5 forbrug i private husholdninger og til bordbrug i tabletform, flydende form og som pulver til "drys"-dosering._NEWLINE_ADI v\xc3\xa6rdi (acceptabel daglig indtagelse): 7 mg/kg legemsv\xc3\xa6gt._NEWLINE_Cyklamat produceres ved kemiske reaktioner fra cyclohexylamin og sulfaminsyre. _NEWLINE_Cyklamat udskilles af kroppen i stort set u\xc3\xa6ndret form. Tarmbakterier kan omdanne en del af cyclohexylamin. Dette stof er i dyrefors\xc3\xb8g vurderet som ansvarlig for skader p\xc3\xa5 testikler og s\xc3\xa6d. Men da doseringen af stoffet til fors\xc3\xb8gsdyrene var meget h\xc3\xb8je, m\xc3\xa5 en formodning om tilsvarende risiko for sundhedsskadelige virkninger med cyclamat i menneskekroppen vurderes som v\xc3\xa6rende lav. Europa-Kommissionen p\xc3\xa5lagde dog en meget lav ADI og forb\xc3\xb8d s\xc3\xb8destof i nogle f\xc3\xb8devarer som slik eller tyggegummi hele vejen igennem. Desuden blev de maksimalt tilladte niveauer af cyklamat i levnedsmidler reduceret. ADI for cyclamat end 7 mg pr kg kropsv\xc3\xa6gt er let at n\xc3\xa5, is\xc3\xa6r ved indtagelse i form af cyklamat-s\xc3\xb8det drikkevarer._NEWLINE_I USA har cyklamat v\xc3\xa6ret forbudt siden 1969, efter at dyrefors\xc3\xb8g antydede, at det kunstige s\xc3\xb8destof skulle v\xc3\xa6re kr\xc3\xa6ftfremkaldende. De bagvedliggende unders\xc3\xb8gelser er kontroversielle, og resultaterne har ikke v\xc3\xa6ret bekr\xc3\xa6ftet i andre unders\xc3\xb8gelser. If\xc3\xb8lge International Sweeteners Association har omkring 75 unders\xc3\xb8gelser dokumenteret, at cyclamat er uskadelig i doser over menneskets almindelige forbrug .\n_START_SECTION_\nTrivia\n_START_PARAGRAPH_\nCyklamat blev opdaget under et fors\xc3\xb8g i 1937 ved University of Illinois af ph.d.-studerende Michael Sveda. Sveda arbejdede i laboratoriet p\xc3\xa5 en syntesen af feberneds\xc3\xa6ttende medicin. Han lagde sin t\xc3\xa6ndte cigaret p\xc3\xa5 laboratoriebordet, og da han tog den tilbage i munden, m\xc3\xa6rkede han den s\xc3\xb8de smag af cyklamat.'